PATVIRTINTA

Rokiškio rajono savivaldybės tarybos

2024 m. sausio 25 d. sprendimu Nr. TS-

**ROKIŠKIO RAJONO VERSLO PLĖTROS KOMISIJOS**

**2023 METŲ VEIKLOS ATASKAITA**

2023 m. surengti 4 Rokiškio rajono Verslo plėtros komisijos posėdžiai, kuriuose svarstyti svarbūs rajonui klausimai.

2023 m. sausio 16 d. Rokiškio rajono verslo plėtros komisijai pristatytos Rokiškio rajono Verslo plėtros komisijos 2022 metų veiklos ir Smulkaus ir vidutinio verslo plėtros programos 2022 metų veiklos ir lėšų panaudojimo ataskaitos, kurias komisija patvirtino bei pritarė pateiktiems pasiūlymams dėl Rokiškio r. sav. Smulkaus ir vidutinio verslo plėtros programos nuostatų keitimo. Rokiškio rajono savivaldybės smulkaus ir vidutinio verslo plėtros programos (toliau – Programa) nuostatai nauja redakcija patvirtinti Rokiškio rajono savivaldybės tarybos 2023 m. sausio 27 d. sprendimu Nr. TS-7 „Dėl Rokiškio rajono savivaldybės smulkaus ir vidutinio verslo plėtros programos nuostatų patvirtinimo“. Atsižvelgiant į Programos vertinimo komisijos pasiūlymus, nuostatų naujoje redakcijoje buvo padaryta keletas pakeitimų: sąvokų įvedimas, praplėstas pareiškėjų ratas, didinama kompensacinė suma iki 5000 Eur vienam pareiškėjui, koreguoti paraiškų vertinimo kriterijai, supaprastintant SVV projektų vertinimo lentelę, koreguotas subsidijos verslo idėjai įgyvendinti projektų konkurso tvarkos aprašas.

2023 m. gegužės 25 d. Rokiškio rajono savivaldybės tarybos sprendimu Nr. TS-151 patvirtinti Rokiškio rajono verslo plėtros komisijos nuostatai bei sprendimu Nr. TS-152 – Rokiškio rajono verslo plėtros komisija (toliau – Komisija). Komisija skirta vertinti ir formuoti palankią rajone verslo aplinką, teikti pasiūlymus rajono savivaldybės tarybai dėl verslo aplinkos gerinimo.

2023 m. birželio 8 d. Rokiškio rajono verslo plėtros komisijos pirmininku išrinktas Rokiškio rajono savivaldybės vicemeras Antanas Taparauskas, pavaduotoju – asociacijos „Rokiškio verslo klubas” prezidentė Laimutė Sadauskienė ir patvirtintas Komisijos 2023 metų veiklos planas.

2023 m. liepos – rugpūčio mėn. buvo vykdoma vieša verslo subjektų apklausa, siekiant Rokiškio rajono savivaldybės administracijai įsivertinti ir tobulėti. Atsakydami į anketos klausimus verslo subjektai galėjo išreikšti savo nuomonę apie smulkaus ir vidutinio verslo plėtrą Rokiškio rajone bei teikti pasiūlymus, kurie atitiktų verslininkų lūkesčius ir poreikius. Sulaukta beveik 50 atsakymų. Apibedrinti duomenys pristatyti Rokiškio rajono savivaldybės smulkaus ir vidutinio verslo plėtros programos vertinimo komisijos nariams ir Rokiškio rajono verslo plėtros komisijai. Komisijų nariai, atsižvelgdami į apklausos rezultatus, teikė rekomendacijas ir siūlymus. Apklausos rezultatai publikuojami Rokiškio rajono savivaldybės tinklapyje [www.rokiskis.lt](http://www.rokiskis.lt) skyrelyje Verslininkams/Parama verslui.

Atsižvelgiant į apklausos rezultatus bei Komisijų rekomendacijas, 2023 m. rugsėjo 28 d. Rokiškio rajono savivaldybės tarybos sprendimu Nr. TS-269 „Dėl Rokiškio rajono savivaldybės tarybos 2023 m. gegužės 25 d. sprendimo Nr. TS-153 „Dėl Rokiškio rajono savivaldybės smulkaus ir vidutinio verslo plėtros programos nuostatų patvirtinimo” pakeitimo”, pakeisti ir papildyti Smulkaus ir vidutinio verslo plėtros programos nuostatai. Siekiant apibrėžti Rokiškio rajono savivaldybės administracijos sutarčių tipus, inicijuota techninio pobūdžio Nuostatų redakcija. Reorganizavus VšĮ Rokiškio turizmo ir verslo informacijos centrą į BĮ Rokiškio turizmo informacijos centrą ir nebelikus verslą kuruojančios institucijos, Rokiškio rajono savivaldybės administracijai pavesta organizuoti „Rokiškio verslo aitvarai“ padėkų vakarą neteikiant projekto paraiškos pagal Nuostatus ir apmokant pateiktas išlaidų sąskaitas avansiniu būdu be sutarties pasirašymo. Pagal Subsidijos verslo idėjai įgyvendinti projektų konkurso organizavimo tvarkos aprašą, konkurso nugalėtojai praėjus 12 mėn. nuo sutarties įsigaliojimo dienos įsipareigoja pateikti ataskaitos formą (Nuostatų 11 priedą). Išskirtiniais atvejais, negalint kontroliuoti bei protingai numatyti aplinkybių, sutarties sudarymo metu, kai nugalėtojas pasirašydamas finansavimo sutartį įsipareigoja vykdyti projektą pagal pateiktą paraišką gauti subsidijai verslo idėjai įgyvendinti, atsirado poreikis koreguoti sutartį (Nuostatų 10 priedas). Rokiškio rajono savivaldybės smulkaus ir vidutinio verslo plėtros programos biudžeto lėšų naudojimo verslo idėjai finansuoti sutartis papildoma priedu, kuriame išdėstyta projekto sąmata išskirtiniais atvejais galėtų būti koreguojama papildomu šalių sutarimu.

2023 m. gruodžio 13 d. Verslo plėtros komisijai pristatyti Rokiškio rajono savivaldybės smulkaus ir vidutinio verslo plėtros programos nuostatų, patvirtintų Rokiškio rajono savivaldybės tarybos 2023 m. gegužės 25 d. sprendimu Nr. TS-153 pakeitimai ir papildymai. Koreguotai Nuostatų redakcijai Komisija pritarė.

Rokiškio r. savivaldybės administracijos Strateginio planavimo ir investicijų skyriaus vyriausioji specialistė Rokiškio bendradarbystės centro „Spiečius” koordinatorė Ramutė Uginčienė parengė ir pristatė komisijos nariams gruodžio mėnesio pradžioje incijuotos verslo aplinkos tyrimo apklausos tarpinius rezultatus.

2023 metų pabaigoje parengtas ir pristatytas Rokiškio rajono verslo plėtros komisijos 2024 metų veiklos planas, kuris bus patvirtintas 2024 metų pradžioje.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_